Manuel Quezon
Manuel Quezon Res apud Vicidata repertae: Nativitas: 19 Augusti 1878; Baler Obitus: 1 Augusti 1944; Saranac Lake Patria: Philippinae Nomen nativum: Manuel Luis Quezon y Molina Familia Coniunx: Aurora Quezon Proles: Manuel Quezon Jr., María Aurora Quezon Memoria Sepultura: Manila North Cemetery, Arlington National Cemetery Emmanuel Quezon, vulgo Manuel Luis Quezon y Molina (natus in Baler die 19 Augusti 1877; mortuus apud Lacum Saranac Novi Eboraci die 1 Augusti 1944) fuit primus praeses Consortionis Philippinarum (Civitatibus Foederatis Americae eo tempore imperium tenentibus). Manuel Quezon fuit alumnus Collegii Sancti Ioannis Laterani anno fere 1889, Universitatis Sancti Thomae Manilanae usque ad annum 1894; ibi baccalaureatus est "summa cum laude". Anno 1899 in bello contra Hispanos Aemilio Aguinaldo adiutavit. Postea rursus apud Universitatem Sancti Thomae iurisprudentiae studuit; una cum Sergio Osmeña causidicus receptus est anno 1903. Anno 1919 ad libertatem Philippinarum suadendam Vasingtoniae profectus est. Bello Orbis Terrarum II incepto, insulis a Iaponensibus captis, Quezon in Civitates Foederatas Americae fugit. Ibi apud Senatum C. F. A. independentiam Philippinarum postulavit. Tuberculosi affectus, Novi Eboraci in urbe cecidit, et in urbe Quezon, quae ab eo ipso nomen habet, sepultus est.